狹義相對論（英：Special Relativity）者，釋時方一體之理。所據二公理，其一曰：更慣性系而物則不遷；其二曰：易觀者而光速不變。公曆一九零五年，愛因斯坦著《原動體之電動力學》，其說昭於天下。當是時，牛頓力學與麥氏電磁方程之不容，光以太之不見，爲格致家所惑久矣，而狹義相對論出，其理庶幾可解。迨至今日，則世猶稱其真確，雖牛頓力學亦可謂簡易實用之擬。其理可推及諸現象：尺縮鍾緩、質力等價、速有莫逾、同時不與。又可由是推知，時方之間有不遷之性。